# Securitas Direct

Securitas Direct és una empresa de seguretat amb seu a Malmö, Suècia i activa a 15 Estats d'Europa i Amèrica del Sud. L'any 1988 es va fundar com a part del grup suec Securitas AB. Després es va convertir en una empresa independent. Hellman & Friedman és actualment el principal accionista del grup. El 2006 va començar a cotitzar al Nasdaq OMX d'Estocolm, quan es va distribuir als accionistes de Securitas AB. El 2008, ESML Intressenter AB va comprar l'empresa i es va retirar. El 2011, ESML va vendre Securitas Direct a Bain Capital i Hellman & Friedman.
Verisure és el nou nom de la sucursal de consum de Securitas Direct i el nom de la companyia a 15 Estats: Espanya, Suècia, Noruega, Finlàndia, Dinamarca, Bèlgica, Països Baixos, França, Portugal, Itàlia, Brasil, Xile, Perú i el Regne Unit. A la resta d'Estats, el nom de l'empresa és Securitas Direct, però finalment acabarà canviant a Verisure. La unitat sueca que es dirigeix al segment de negoci té el nom de Securitas Direct i no canviarà a Verisure.
En una sentència d'abril de 2015, el tribunal de districte d'Amsterdam, Països Baixos, va dictaminar que la directa captació (venda directament a domicili), amb sistemes d'alarma i subscripcions PAC plurianuals associades, una de les principals pràctiques comercials de l'empresa, era il·legal amb els consumidors.

## Crítiques i polèmiques

A Espanya, la companyia ha estat denunciada i sancionada per males pràctiques en la seva publicitat, recorrent a la por a majors d'edat com a estratègia comercial, també per amagar clàusules abusives en la seva contractació i per la falta d'efectivitat dels seus sistemes de alarma.
A inicis d'abril de 2021, durant les falques publicitàries que l'empresa té al programa de ràdio del periodista d'extrema dreta Federico Jiménez Losantos a EsRadio, el tertulià es va referir a la necessitat de contractar un sistema d'alarma al domicili si Serigne Mbayé d'origen senegalès, exportaveu del Sindicat de Manters de Madrid i candidat d'Unides Podem a les eleccions a l'Assemblea de Madrid de 2021, acabava sent escollit diputat autonòmic.

## Referències

* ↑ «Onze geschiedenis» (en neerlandès). Verisure, 09-08-2017.
* ↑ «Shareholders» (en anglès). Securitas Direct, 28-10-2008. [Consulta: 24 febrer 2011].
* ↑ «Our offer». Securitas Direct, 09-05-2008. Arxivat de l'original el 7 de gener 2009. [Consulta: 24 febrer 2011].
* ↑ «Annual Report 2006» (pdf) (en anglès). Securitas.com. Arxivat de l'original el 4 octubre 2011. [Consulta: 28 setembre 2020].
* ↑ «The History of Verisure: the alarm company» (en anglès). Verisure. [Consulta: 28 setembre 2020].
* ↑ «Een kudtkoekiewall. Omdat dat moet, van de kudtkoekiewet» (en neerlandès). DasKapital.nl, 01-06-2015. [Consulta: 28 setembre 2020].
* ↑ «Madrid sanciona con 3.500 euros a Securitas Direct tras la denuncia de FACUA por publicidad engañosa» (en castellà). FACUA.org. [Consulta: 5 abril 2021].
* ↑ «Denuncian cómo Securitas Direct asusta a un anciano para que contrate su alarma» (en castellà). DigitalSevilla.com, 17-09-2020. [Consulta: 5 abril 2021].
* ↑ «Una cliente de Securitas Direct: "Jamás imaginé que podría timarme”» (en castellà). MetropoliAbierta.com. [Consulta: 5 abril 2021].
* ↑ «Boye denuncia que Securitas Direct falla por segunda vez en un robo» (en castellà). MetropoliAbierta.com. [Consulta: 5 abril 2021].
* ↑ «Alarmados con Securitas Direct: un "modelo depredador"» (en castellà). tlántico.net, 07-03-2021. [Consulta: 5 abril 2021].
* ↑ «Así es Serigne Mbaye, el mantero que ha fichado Iglesias para su lista del 4-M» (en castellà). ElIndependiente.com, 29-03-2021. [Consulta: 5 abril 2021].
* ↑ «Serigne Mbayé pide la rectificación de Jiménez Losantos por comentarios "abiertamente racistas"» (en castellà). HuffingtonPost.es, 05-04-2021. [Consulta: 5 abril 2021].